Habib Nurmagomedov Konorning mag‘lubiyati haqida: “O‘z jamoangni tashlab, yosh bolalar bilan sparring tushishning oqibati shunday bo‘ldi”

Yengil vazn toifasida UFC chempioni Habib Nurmagomedov UFC 257 musobaqasi doirasida o‘tgan Konor Makgregor va Dastin Porye o‘rtasidagi jang haqidagi fikrlari bilan o‘rtoqlashdi.

“Seni chempion qilgan jamoani almashtirib, sparring sheriklarni tashlab, hayotiy tajribadan yiroq bolakaylar bilan sparringlarda qatnashishning oqibati shunday bo‘ladi”, — deya yozadi Nurmagomedov o‘z Twitter’ida.
Jangdan bir necha kun oldin Makgregor o‘zining Instagram sahifasida uch yoshli o‘g‘li bilan sparring tushayotgani haqidagi hazil videoni yuklagandi.
Toshkent vaqti bilan 24-yanvar tongida Abu-Dabida UFC 257 musobaqasi o‘tkazildi. Yengil vazn toifasi vakili Dastin Porye raqibi Konor Makgregorni 2-raunddayoq nokautga uchratdi.